《次韵答陈孚先见赠》
宋代·洪朋

陈子陆沉丘壑底，乘槎几欲问明河。何人倾盖能如故，无事高轩许数过。

吟畏舌端多楚调，醉怜耳热颇秦歌。顾予贫病难料理，政使禅斋学按摩。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。